Komisjoni otsus,

8. jaanuar 1998,

millega tunnistatakse teatavad kolmandad riigid ja teatavad kolmandate riikide alad vabaks bakteritest Xanthomonas campestris (kõik tsitruselistele patogeensed tüved), Cercospora angolensis Carv. et Mendes ja Guignardia citricarpa Kiely (kõik tsitruselistele patogeensed tüved)

(98/83/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 21. detsembri 1976. aasta direktiivi 77/93/EMÜ taimedele või taimsetele saadustele kahjulike organismide ühendusse kandumise ja seal levimise vastu võetavate kaitsemeetmete kohta, [1] viimati muudetud komisjoni direktiiviga 97/14/EÜ, [2] eriti selle IV lisa A osa I jao punkte 16.2, 16.3 ja punkti 16.3 alapunkti a,

ning arvestades, et:

IV lisa A osa I jao punktides 16.2, 16.3 ja punkti 16.3 alapunktis a viidatakse puuviljadele Citrus L., Fortunella Swingle, Poncirus Raf. ja nende hübriididele, mis on pärit kolmandatest riikidest, kus esineb baktereid Xanthomonas campestris (kõik tsitruselistele patogeensed tüved), Cercospora angolensis Carv. et Mendes või Guignardia citricarpa Kiely (kõik tsitruselistele patogeensed tüved);

kõnealuseid sätteid tuleks karmistada; üks võimalus selleks on määrata kindlaks kolmandad riigid, mis on tunnistatud vabaks bakteritest Xanthomonas campestris (kõik tsitruselistele patogeensed tüved), Cercospora angolensis Carv. et Mendes ja Guignardia citricarpa Kiely (kõik tsitruselistele patogeensed tüved), ning määrata kindlaks kõnealustest kahjulikest organismidest vabad alad kolmandates riikides, kus esineb neid organisme;

teabe on esitanud Euroopa ja Vahemere maade taimekaitseorganisatsioon ja "Centre for Agriculture and Bioscience International";

käesolev otsus ei mõjuta sellele järgnevaid avastusi, et üks või mitu eespool nimetatud kahjulikest organismidest esineb asjaomastes kolmandates riikides või mõnedel nende aladel;

komisjon tagab, et asjaomased kolmandad riigid esitavad kõik olukorra jälgimiseks vajalikud tehnilised andmed;

käesoleva otsusega ettenähtud meede on kooskõlas alalise taimetervise komitee arvamusega,

ON VASTU VÕTNUD KÄESOLEVA OTSUSE:

Artikkel 1

Järgmised kolmandad riigid on tunnistatud vabaks kõigist tsitruselistele patogeensetest Xanthomonas campestris’e tüvedest:

- kõik tsitruselisi kasvatavad riigid Euroopa-Vahemere piirkonnas, sh Euroopa riigid, Alžeeria, Küpros, Egiptus, Iisrael, Liibüa, Malta, Maroko, Tuneesia ja Türgi,

- Aafrikas: Lõuna-Aafrika, Gambia, Ghana, Guinea, Kenya, Sudaan, Svaasimaa ja Zimbabwe,

- Kesk- ja Lõuna-Ameerikas ja Kariibi mere piirkonnas: Bahama, Belize, Tšiili, Kolumbia, Costa Rica, Kuuba, Ecuador, Honduras, Jamaica, Mehhiko, Nicaragua, Peruu, Dominikaani Vabariik, Saint Lucia, El Salvador, Suriname ja Venezuela.

Artikkel 2

Järgmised alad on tunnistatud vabaks kõigist tsitruselistele patogeensetest Xanthomonas campestris’e tüvedest:

- Argentiinas: Catamarca, Jujuy, Salta ja Tucumán,

- Austraalias: New South Wales, Queensland, Lõuna-Austraalia ja Victoria,

- Brasiilias: São Paulo, v.a Presidente Prudente,

- Ameerika Ühendriikides: Arizona, California, Florida (v.a Dade’i maakond ja Manatee maakond), Guam, Hawaii, Louisiana, Põhja-Mariaanid, Puerto Rico, Ameerika Samoa, Texas ja Ameerika Ühendriikide Neitsisaared,

- kõik Uruguay alad, v.a alad Salto, Rivera ja Paysandu departemangus Chapicuy jõest põhja pool.

Artikkel 3

Järgmised kolmandad riigid on tunnistatud vabaks bakterist Cercospora angolensis Carv. et Mendes:

- kõik tsitruselisi kasvatavad kolmandad riigid Põhja-, Kesk- ja Lõuna-Ameerikas, Kariibi mere piirkonnas, Aasias (v.a Jeemen), Euroopas ja Okeaanias,

- kõik tsitruselisi kasvatavad kolmandad riigid Aafrikas, v.a Angola, Kamerun, Kesk-Aafrika Vabariik, Kongo Demokraatlik Vabariik, Gabon, Guinea, Kenya, Mosambiik, Nigeeria, Uganda, Sambia ja Zimbabwe.

Artikkel 4

Järgmised kolmandad riigid on tunnistatud vabaks kõigist tsitruselistele patogeensetest Guignardia citricarpa Kiely tüvedest:

- kõik tsitruselisi kasvatavad kolmandad Põhja-, Kesk- ja Lõuna-Ameerika, Kariibi mere piirkonna ja Euroopa riigid,

- kõik tsitruselisi kasvatavad Aasia riigid, v.a Bhutan, Hiina, Indoneesia, Filipiinid ja Taiwan,

- kõik tsitruselisi kasvatavad kolmandad riigid Aafrikas, v.a Lõuna-Aafrika, Kenya, Mosambiik, Sambia ja Zimbabwe,

- kõik tsitruselisi kasvatavad kolmandad riigid Okeaanias, v.a Austraalia, Uus-Meremaa ja Vanuatu.

Artikkel 5

Järgmised alad on tunnistatud vabaks kõigist tsitruselistele patogeensetest Guignardia citricarpa Kiely tüvedest:

- Lõuna-Aafrikas: Western Cape,

- Austraalias: Lõuna-Austraalia, Lääne-Austraalia ja Põhjaterritoorium,

- Hiinas: kõik alad, v.a Sichuan, Yunnan, Guangdong, Fujian ja Zhejiang.

Artikkel 6

Käesolev otsus on adresseeritud liikmesriikidele.

Brüssel, 8. jaanuar 1998

Komisjoni nimel

komisjoni liige

Franz Fischler

[1] EÜT L 26, 31.1.1977, lk 20.

[2] EÜT L 87, 2.4.1997, lk 17.

--------------------------------------------------